Kotiopettajattaren romaani

__NOTOC__ Kotiopettajattaren romaani () on englantilaisen Charlotte Brontën kirjoittama romaani vuodelta 1847. Alun perin se julkaistiin Currer Bellin salanimellä. Kotiopettajattaren romaanista tuli heti ensijulkaisunsa jälkeen sekä myynti- että arvostelumenestys. Nykyään se on yksi tunnetuimmista englantilaisista romaaneista ja kuuluu maan kirjallisuuden klassikoihin. Kotiopettajattaren romaani kertoo nuoresta kotiopettajasta Jane Eyresta, joka rakastuu oppilaansa ottoisään herra Rochesteriin. Kotiopettajattaren romaanin pohjalta on tehty muun muassa useita elokuvia ja televisiosarjoja. == Päähenkilöt == Päähenkilöt on lueteltu esiintymisjärjestyksessä. * Jane Eyre: Romaanin kertoja ja päähenkilö, josta lopulta tulee Edward Rochesterin toinen vaimo. Vauva-ikäisenä orvoksi jäänyt Jane taistelee läpi rakkaudettoman lapsuuden ja päätyy kotiopettajaksi Thornfield Halliin. Vaikkakin hän on ulkoisesti vaatimattoman näköinen, Jane pitää tiukasti kiinni itsenäisyydestään ja vapaudestaan. Hänellä on myös hyvinkehittynyt omatunto ja hän on vakaa kristitty. Jane on romaanin alussa 10-vuotias ja 19-20 -vuotias tapahtumien loppuvaiheessa. Kirjan viimeisessä luvussa hänen sanotaan olleen 10 vuotta naimisissa Edward Rochesterin kanssa, joten Jane on tuolloin noin 30-vuotias. * Mrs. Sarah Reed (o.s. Gibson): Janen äidinpuoleisen sedän leski * John Reed: Janen 14-vuotias serkku * Eliza Reed: Janen 13-vuotias serkku * Georgiana Reed: Janen 11-vuotias serkku * Bessie Lee: Gateshead Hallin lastenhoitaja * Miss Martha Abbot: Mrs. Reedin kamarineiti Gateshead Hallissa * Mr. Lloyd: apteekkari, jonka suosituksesta Jane lähetetään kouluun * Mr. Brocklehurst: pappi, johtaja ja rahastonhoitaja Lowoodin koulussa * Miss Maria Temple: Lowoodin koulun intendentti * Miss Scatcherd: opettaja Lowoodissa * Helen Burns: Janen paras ystävä Lowoodissa * Mrs. Alice Fairfax: Thornfield Hallin taloudenhoitaja * Adèle Varens: ranskalainen pikkutyttö, jonka kotiopettajaksi Jane pestataan Thornfield Halliin. * Grace Poole: Mr. Rochester maksaa hänelle erittäin hyvää palkkaa, jotta hän pitää hänen mielenvikaisen vaimonsa Berthan piilossa ja hiljaa. * Edward Fairfax Rochester: Thornfield Hallin herra * Leah: Thornfield Hallin sisäkkö * Blanche Ingram: nuori seurapiirineiti, jonka Mr. Rochester aikoo naida. * Richard Mason: Mr. Rochesterin lanko, ensimmäisen vaimon veli * Robert Leaven: Gateshead Hallin kuski * Diana ja Mary Rivers: sisaret jotka ottavat Janen hoiviinsa ja paljastuvat myöhemmin Janen isänpuoleisiksi serkuiksi * Hannah: Riversien taloudenhoitaja * St. John Eyre Rivers: pappismies, joka paljastuu myöhemmin Janen serkuksi * Rosamond Oliver: kyläkoulun lahjoittaja, jossa Jane on opettajana * Mr. Oliver: Rosamond Oliverin varakas isä, joka omistaa alueella metallisulattamon ja neulatehtaan == Suomennoksia == * * == Katso myös == * Kotiopettajattaren romaani (vuoden 1944 elokuva) * Kotiopettajattaren romaani (vuoden 2006 minisarja) == Lähteet == == Aiheesta muualla == * Kotiopettajattaren romaani projekti Gutenbergissä. * Kotiopettajattaren romaanin tiedot Kirjasampo.fi:ssä. Luokka:Englantilaiset romaanit Luokka:Vuoden 1847 kirjat Luokka:Brontën perhe Luokka:Rakkausromaanit